Source: https://www.riigiteataja.ee/akt/127032015031
Timestamp: 2017-10-23 18:43:20+00:00

Document:
Kaitseliidu enesekaitsevahendite loetelu ja nõuded – Riigi Teataja
Kaitseliidu enesekaitsevahendite loetelu ja nõuded
Kaitseliidu enesekaitsevahendite loetelu ja nõuded - sisukord
§ 2 Kaitseliidu enesekaitsevahendite loetelu ja nõuded
RT I, 27.03.2015, 31
Vastu võetud 25.03.2015 nr 6
Määrus kehtestatakse Kaitseliidu seaduse § 40 lõike 3 alusel.
Määrusega kehtestatakse Kaitseliidu seaduse § 4 lõikes 1 sätestatud ülesannete täitmise eesmärgil ja lõikes 2 sätestatud tegevustesse kaasamise korral teenistuskohustust täitva Kaitseliidu liikme füüsilise ohutuse tagamiseks kasutatavate enesekaitsevahendite loetelu ning nõuded, millele enesekaitsevahendid peavad vastama.
§ 2. Kaitseliidu enesekaitsevahendite loetelu ja nõuded
(1) Kaitseliidu seaduse § 4 lõikes 1 sätestatud ülesannete täitmises osaleva Kaitseliidu liikme enesekaitsevahendid on:
1) kaitsekiiver – löögikindel või ballistiline kiiver, mis kaitseb pead löökide, torgete ja kuulide eest ning millel võib olla eemaldatav näo kaitseks kasutatav visiir;
2) kaitsevest – soomus- või muu löögikindel või ballistiline vest, mis kaitseb keha löökide, torgete ja kuulide eest.
(2) Kaitseliidu seaduse § 4 lõikes 2 sätestatud tegevustesse kaasamise korral vahetu sunni kohaldamise õigusega osaleva Kaitseliidu liikme enesekaitsevahendid on lisaks käesoleva paragrahvi lõikes 1 nimetatule:
1) kaitsekilp – soomus- või muu löögikindel või ballistiline kilp, mis kaitseb löökide, torgete ja kuulide eest;
2) kehakaitsmed – ülakeha-, kaela-, õla-, küünarvarre-, kubeme-, reie-, põlve- ja säärekaitsmed või nendest koosnev komplekt, mis kaitseb keha või selle osi löökide ja põrutuse eest;
3) kaitsesaapad – jalanõud, mis kaitsevad jalga löökide, põrutuse ja põletuse eest;
4) eririietus – raskesti süttivast materjalist riietus, mis kaitseb keha põletuse ja söövituse eest, või riietus, mis kaitseb keha märgumise eest;
5) kaitsekindad – raskesti süttivast materjalist kindad, mis kaitsevad käsi mehaanilise vigastuse, sealhulgas löögi, marrastuse ja lõikeohu eest, või ühe- või mitmekordselt kasutatavad kindad, mis kaitsevad käsi bioloogiliste ohutegurite eest;
6) kaitsev näokate – raskesti süttivast materjalist kiivrisukk või muu näokate, mis kaitseb nägu kuumuse ja söövituse eest;
7) varjav näokate – mis tahes materjalist näokate, mis katab näost vähemalt kaks kolmandikku;
8) kaitseprillid – ballistilised, löögi- ja valgusfiltriga prillid, mis kaitsevad silmi löökide, põletuse ja ereda valguse eest;
9) gaasimask või muu hingamiskaitse – näokate või gaasimask, mis kaitseb hingamisteid mürgise, joovastava või ärritava gaasi eest.
(3) Kaitseliidu liikme enesekaitsevahend võib olla lisaks käesoleva paragrahvi lõigetes 1 ja 2 nimetatule muu ese, mida kasutatakse samal eesmärgil.

References: § 2
 § 40
 § 4

§ 2
 § 4
 § 4